avskjed i nåde
Store norske leksikon,Samfunn,Samfunnsfag,Statsvitenskap,Offentlig politikk og administrasjon
Avskjed i nåde, uttrykk som benyttes når embetsmenn som er oppnevnt av Kongen i statsråd har nådd den fastsatte aldersgrense, og derfor blir meddelt avskjed «i nåde».
Avskjed i nåde meddeles av vedkommende departement, bortsett fra medlemmer av Høyesterett, som gis avskjed i nåde av Kongen.Etter Grunnlovens § 23 har embetsmenn som er meddelt avskjed i nåde rett til å beholde sin embetstittel og rang. Dette gjelder imidlertid ikke for statsrådets medlemmer.Uttrykket kan også brukes når embetsmenn meddeles avskjed etter søknad. Les mer i Store norske leksikon embetsmann